《春游》
宋代·康孝基

行春喜入虎邱山，按辔风和草色间。
寺内翠微松桧里，空中绀宇水云间。
桃花时作翻翻落，苔藓晴留点点斑。
不为白公为太守，霓裳一曲暮回还。

作者简介：康孝基，真宗天禧间知苏州，五年（一○二一）以职方员外郎移知福州（明正德《姑苏志》卷三）。仁宗天圣间官工部郎中（《宋会要辑稿》选举一○之一八）。今录诗三首。